**Informativna priloga: Opis dokazil ob vlogi za 16. JR za podukrep 4.1**

|  |  |
| --- | --- |
|  | **Že prejeta javna sredstva za iste upravičene stroške**  |
| **Uredba:** 94. člen Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014-2020 (Uradni list RS, št. 104/15, 32/16, 66/16, 14/17, 38/17, 40/17-popr., 19/18, 82/18, 89/20 in 152/20; v nadaljnjem besedilu: Uredba).**Za koga velja**: za vse upravičence. |

Vsi upravičenci morajo v aplikaciji za elektronsko oddajo vloge priložiti skenogram priloge »Izjava upravičenca o že dodeljenih javnih sredstvih za iste upravičene stroške«, katerega vsebina se mora nanašati na že dodeljena javna sredstva za stroške, ki jih upravičenec uveljavlja v vlogi. Izjavo je potrebno podati, če je upravičenec za iste upravičene stroške, kot jih uveljavlja v vlogi na javni razpis, že prejel oziroma še ni prejel nobenih javnih sredstev oziroma je oddal vlogo za iste upravičene stroške tudi na kakšen drug javni razpis in je v postopku pridobivanja sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov. Tu so mišljena tako nepovratna kot tudi povratna sredstva, ki imajo elemente državne pomoči. Vendar pa se pri povratnih sredstvih (npr. posojila), v znesek že dodeljenih javnih sredstev ne šteje celotna vrednost posojila, temveč samo znesek, ki je v odločbi/pogodbi opredeljen kot državna pomoč. V prilogo »Izjava upravičenca o že dodeljenih javnih sredstvih za iste upravičene stroške« je potrebno vključiti tudi oddane vloge za iste upravičene stroške na druge javne razpise, o katerih še ni bilo odločeno.

Če so bila upravičencu dodeljena javna sredstva za iste upravičene stroške od katerekoli institucije, mora v prilogi »Izjava upravičenca o že dodeljenih javnih sredstvih za iste upravičene stroške« navesti institucijo, višino javnih sredstev ter pravno podlago (predpis EU ali nacionalni predpis), na podlagi katere so mu bila dodeljena javna sredstva. Kot možne institucije izpostavljamo občine, Javni sklad Republike Slovenije za regionalni razvoj, Eko sklad – Slovenski okoljski javni sklad, drugi javni skladi Republike Slovenije, Slovenski podjetniški sklad in druge.

|  |  |
| --- | --- |
|  | **Gradbeno dovoljenje za zahtevne, manj zahtevne in nezahtevne objekte** |
| **Uredba**: 18., 20. in 21. točka prvega odstavka 100. člena Uredbe. **Za koga velja**: za tiste, ki vlagajo vlogo za naložbo v ureditev zahtevnih, manj zahtevnih objektov in nezahtevnih objektov. |

Za ureditev zahtevnih, manj zahtevnih in nezahtevnih objektov mora upravičenec imeti:

Gradbeno dovoljenje:

* mora biti veljavno;
* mora biti pravnomočno (potrjeno z žigom pravnomočnosti);
* glasiti se mora na upravičenca.

Dovoljenje za objekt daljšega obstoja (velja za objekte, ki so bili zgrajeni pred 1.1.1998 in nimajo gradbenega dovoljenja):

* mora biti veljavno;
* mora biti pravnomočno (potrjeno z žigom pravnomočnosti);
* glasiti se mora na upravičenca.

Vlogi na javni razpis se:

* priloži skenogram veljavnega pravnomočnega gradbenega dovoljenja oziroma dovoljenja za objekt daljšega obstoja, zgrajenega pred 1.1.1998 (brez projektne dokumentacije za pridobitev mnenj in gradbenega dovoljenja v primeru zahtevnih in manj zahtevnih objektov) ali
* v aplikacijo za elektronsko oddajo vloge se vnesejo naslednji podatki:
	+ datum izdaje gradbenega dovoljenja oziroma dovoljenja za objekt daljšega obstoja;
	+ št. dokumenta;
	+ organ, ki je izdal dokument;
	+ datum pravnomočnosti.

|  |  |
| --- | --- |
|  | **Projektna dokumentacija za izvedbo gradnje (PZI)** |
| **Uredba**: 18. točka prvega odstavka 100. člena Uredbe.**Za koga velja**: za upravičence, ki vlagajo vlogo za naložbo v ureditev zahtevnih in manj zahtevnih objektov. |

Če gre za ureditev zahtevnih in manj zahtevnih objektov upravičenec v vlogo priloži Projektno dokumentacijo za izvedbo gradnje (PZI), popis del in projektantski predračun ali Projekt za izvedbo del (PZI) v elektronski obliki.

Projektna dokumentacija za izvedbo gradnje (PZI) v skladu z Gradbenim zakonom (Uradni list RS, št. 61/17 in 72/17 – popr. in 65/20, v nadaljnjem besedilu: GZ).

Priloži se:

* vodilni načrt,
* načrte s področja arhitekture,
* načrte s področja gradbeništva in
* popis del oziroma projektantski predračun.

Projekt za izvedbo del (PZI) v skladu z 59. členom Uredbe o spremembah in dopolnitvah Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014-2020 (Uradni list RS, št. 82/18)

Priloži se:

* vodilno mapo,
* načrte arhitekture,
* načrte gradbenih konstrukcij in druge gradbene načrte in
* popis materiala in del.

|  |  |
| --- | --- |
|  | **Nakup opreme za obstoječi objekt - gradbeno dovoljenje/dovoljenje za objekt daljšega obstoja/uporabno dovoljenje/odločba UE** |
| **Uredba**: 22. točka prvega odstavka 100. člena Uredbe.**Za koga velja**: za upravičence, ki vlagajo vlogo za naložbo v nakup opreme za obstoječi objekt. |

Če se naložba nanaša na nakup opreme za obstoječi objekt, mora upravičenec imeti:

* pravnomočno gradbeno dovoljene za objekt **ali**
* pravnomočno dovoljenje za objekt daljšega obstoja, zgrajenega pred 1.1.1998 skladno s 117. členom Gradbenega zakona (Uradni list RS, št. 61/17) **ali**
* pravnomočno uporabno dovoljenje za objekt **ali**
* pravnomočno odločbo upravne enote, da ima objekt pridobljeni gradbeno in uporabno dovoljenje skladno s 118. členom Gradbenega zakona (Uradni list RS, št. 61/17).

Za zgoraj navedene dokumente ne velja, da se morajo nujno glasiti na upravičenca.

Pri izvajanju 118. člena Gradbenega zakona (Uradni list RS, št. 61/17) in izdajanju odločb na njegovi podlagi se v celoti upoštevajo pogoji iz prej veljavnega 197. in 198. člena Zakona o graditvi objektov (Uradni list RS, št. 102/04 – uradno prečiščeno besedilo, 14/05 – popr., 92/05 – ZJC-B, 93/05 – ZVMS, 111/05 – odl. US, 126/07, 108/09, 61/10 – ZRud-1, 20/11 – odl. US, 57/12, 101/13 – ZDavNepr, 110/13 in 19/15; v nadaljnjem besedilu: ZGO-1) in 124. člena Zakona o spremembah in dopolnitvah Zakona o graditvi objektov (Uradni list RS, št. 126/07). Torej, šteje se, da imajo vsi objekti, ki izpolnjujejo pogoje po 124. členu Zakona o spremembah in dopolnitvah Zakona o graditvi objektov (Uradni list RS, št. 126/07) in 197. ter 198. členu ZGO-1pridobljeno gradbeno in uporabno dovoljenje.

Vlogi na javni razpis se:

* priloži skenogram:
	+ pravnomočnega gradbenega dovoljenja za obstoječi objekt ali
	+ pravnomočnega dovoljenja za objekt daljšega obstoja na podlagi 117. člena GZ (velja za objekte, zgrajene pred 1.1.1998) ali
	+ uporabnega dovoljenja za obstoječi objekt ali
	+ pravnomočne odločbe UE o pridobitvi gradbenega in uporabnega dovoljenja na podlagi 118. člena GZ ali
* v aplikacijo za elektronsko oddajo vloge glede na vrsto dovoljenja oziroma odločbe vnesejo naslednji podatki:
	+ vrsta dokumenta;
	+ datum izdaje dokumenta;
	+ št. dokumenta;
	+ organ, ki je izdal dokument;
	+ datum pravnomočnosti dovoljenja ali odločbe.

|  |  |
| --- | --- |
|  | **Dokumentacija za pridobitev gradbenega dovoljenja za nezahtevni objekt** |
| **Uredba**: 8. točka 10. člena Uredbe. **Za koga velja**: za tiste, ki vlagajo vlogo za naložbo v ureditev nezahtevnih objektov. |

Kadar se naložba nanaša na ureditev nezahtevnih objektov v skladu s predpisi, ki urejajo graditev objektov, mora upravičenec vlogi na javni razpis v elektronski obliki priložiti:

- dokumentacijo za pridobitev gradbenega dovoljenja za nezahtevni objekt.

|  |  |
| --- | --- |
|  | **Lokacijska informacija za ureditev enostavnega objekta** |
| **Uredba**: 27. točka prvega odstavka 100. člena Uredbe. **Za koga velja**: za tiste, ki vlagajo vlogo za naložbo v ureditev enostavnih objektov. |

Če gre za naložbo v ureditev enostavnega objekta in nakup pripadajoče opreme v tem objektu, upravičenec vlogi na javni razpis priloži lokacijsko informacijo, iz katere so razvidni naravovarstveni pogoji in druge omejitve (Natura 2000, zavarovana območja, ipd.), ki se nanašajo na to naložbo.

Vlogi na javni razpis se:

* priloži skenogram lokacijske informacije za ureditev enostavnega objekta, ali
* v aplikacijo za elektronsko oddajo vloge se vnesejo naslednji podatki:
	+ datum izdaje lokacijske informacije;
	+ št. dokumenta;
	+ organ, ki je izdal dokument.

|  |  |
| --- | --- |
|  | **Soglasje v skladu s predpisom, ki ureja varstvo kulturne dediščine za enostavni objekt** |
| **Uredba:** 26. točka prvega odstavka 100. člena Uredbe. **Za koga velja**: za tiste, ki vlagajo vlogo za naložbo v ureditev enostavnih objektov in je iz lokacijske informacije razvidno, da gre za objekt, ki je varovan na podlagi predpisov o varstvu kulturne dediščine ali se enostavni objekt postavlja na območje, ki je varovano s predpisi o varstvu kulturne dediščine oziroma uveljavljajo merilo naložba se nanaša na objekt, ki je vpisan v Register nepremične kulturne dediščine. |

Če gre za naložbo v ureditev enostavnih objektov, ki so varovani na podlagi predpisov o varstvu kulturne dediščine, ali se enostavni objekt postavi na območje, ki je varovano s predpisi o varstvu kulturne dediščine, mora upravičenec vlogi na javni razpis priložiti skenogram soglasja za poseg v skladu z Zakonom o varstvu kulturne dediščine (Uradni list RS, št. [16/08](http://www.uradni-list.si/1/objava.jsp?sop=2008-01-0485), [123/08](http://www.uradni-list.si/1/objava.jsp?sop=2008-01-5551), [8/11](http://www.uradni-list.si/1/objava.jsp?sop=2011-01-0278) – ORZVKD39, [90/12](http://www.uradni-list.si/1/objava.jsp?sop=2012-01-3529), [111/13](http://www.uradni-list.si/1/objava.jsp?sop=2013-01-4131), [32/16](http://www.uradni-list.si/1/objava.jsp?sop=2016-01-1367) in [21/18](http://www.uradni-list.si/1/objava.jsp?sop=2018-01-0887) – ZNOrg; v nadaljnjem besedilu: ZVKD-1).

Vlogi na javni razpis se:

* priloži skenogram soglasja za poseg v skladu z ZKVD-1 ali
* v aplikacijo za elektronsko oddajo vloge se vnesejo naslednji podatki:
* datum izdaje soglasja;
* št. dokumenta;
* organ, ki je izdal dokument.

|  |  |
| --- | --- |
|  | **Fotografije zemljišča pri ureditvi enostavnega objekta** |
| **Uredba:** 7. in 11. točka 10. člena Uredbe. **Za koga velja**: za upravičence, ki vlagajo vlogo za naložbo v ureditev enostavnih objektov. Pogoj se ne uporablja, če gre za naložbo iz druge alineje prvega odstavka 98.a člena Uredbe. |

Če se naložba nanaša na ureditev enostavnega objekta v skladu s predpisi, ki urejajo graditev objektov, mora upravičenec v elektronski obliki predložiti fotografije zemljišča, na katerem se bo izvajala naložba. Iz fotografij mora biti razvidna celotna lokacija predmeta naložbe iz vsaj štirih zornih kotov.

|  |  |
| --- | --- |
|  | **Tloris in prostornina novega enostavnega objekta po naložbi**  |
| **Uredba:** 7. in 11. točka 10. člena Uredbe.**Za koga velja**: Za upravičence za naložbo v izgradnjo novega enostavnega objekta v skladu s predpisi, ki urejajo graditev objektov.  |

Če se naložba nanaša na izgradnjo novega enostavnega objekta v skladu s predpisi, ki urejajo graditev objektov, mora upravičenec v elektronski obliki predložiti izris tlorisa in prereza objekta z navedbo konstrukcijskih elementov v merilu M 1:50 ali M 1:100.

|  |  |
| --- | --- |
|  | **Tloris in prerez objekta z navedbo konstrukcijskih elementov za ureditev enostavnih ali nezahtevnih objektov z večjo uporabo lesa** |
| **Uredba:** 10. točka 10. člena Uredbe.**Za koga velja**: Za upravičence, ki vlagajo vlogo za naložbo v ureditev enostavnih ali nezahtevnih objektov z večjim deležem lesa.  |

Če gre za naložbo v ureditev enostavnih ali nezahtevnih objektov z večjim deležem lesa in so objekti zgrajeni oziroma sestavljeni iz lesenih konstrukcijskih elementov upravičenec lahko uveljavlja merilo za izbor »Ureditev enostavnih ali nezahtevnih objektov z uporabo večjega deleža lesa«. V tem primeru mora upravičenec v elektronski obliki priložiti izris tlorisa in prereza objekta z navedbo konstrukcijskih elementov (izris v merilu 1:50 ali 1:100) ter izračun volumenskega deleža konstrukcijskih elementov za nadzemni del enostavnih in nezahtevnih objektov. Kot konstrukcijski elementi objekta se štejejo zidovi, strop, stopnice, balkoni in streha.

|  |  |
| --- | --- |
|  | **Fotografije objekta in prostora ter skica postavitve opreme** |
| **Uredba:** 9. točka 10. člena Uredbe. **Za koga velja**: za tiste, ki vlagajo vlogo za nakup opreme v obstoječe objekte. Pogoj se ne uporablja, če gre za naložbo iz druge alineje prvega odstavka 98.a člena Uredbe.  |

Če se naložba nanaša na nakup opreme v obstoječem objektu, je potrebno v elektronski obliki k vlogi priložiti:

* fotografije objekta in prostora, v katerem bo oprema nameščena, iz katerih je razvidna celotna lokacija predmeta naložbe iz vsaj štirih zornih kotov ter
* skico postavitve opreme v prostoru, v katerem bo oprema nameščena.

|  |  |
| --- | --- |
|  | **Overjena pogodba o najemu, zakupu, služnosti ali stavbni pravici in overjeno soglasje** lastnika(-ov) **k naložbi** |
| **Uredba:** 15. in 16. točka 100. člena Uredbe. **Za koga velja**: za tiste, ki vlagajo vlogo za naložbo, ki se izvaja na/v nepremičninah, ki niso v lasti upravičenca. |

Kadar se naložba izvaja na nepremičnini, ki ni v lasti upravičenca, je potrebno k vlogi priložiti:

* skenogram overjene pogodbe o najemu, zakupu, služnosti ali stavbni pravici, za obdobje najmanj do 31. decembra 2028;
* skenogram overjenega soglasja lastnika(-ov) nepremičnine k naložbi, če to soglasje ni vsebovano v overjeni pogodbi iz prejšnje alineje, razen če gre za pogodbo o stavbni pravici.

|  |  |
| --- | --- |
|  | **Overjeno soglasje drugega solastnika(-ov) k naložbi** |
| **Uredba:** 15. in 16. točka 100. člena Uredbe.**Za koga velja**: za tiste, ki vlagajo vlogo za naložbo, ki se izvaja na/v nepremičninah, ki niso v izključni lasti upravičenca |

Če je upravičenec solastnik nepremičnine na kateri se izvaja rekonstrukcija objekta oziroma nakup opreme, je potrebno k vlogi priložiti skenogram overjenega soglasja drugega solastnika(-ov) k naložbi za obdobje najmanj do 31. decembra 2028, če je upravičenec solastnik nepremičnine.

|  |  |
| --- | --- |
|  | **Uporaba naložbe tudi za druge namene** |
| **Uredba:** 13. točka prvega odstavka 100. člena Uredbe.**Za koga velja**: za upravičence, ki vlagajo vlogo za naložbo, ki se bo uporabljala tudi za druge namene, ki niso predmet tega javnega razpisa. |

Če se naložba nanaša na ureditev objektov oziroma nakup pripadajoče opreme ali druge opreme, ki se uporablja tudi za druge namene, mora upravičenec k vlogi na javni razpis priložiti skenogram priloge «Uporaba naložbe tudi za druge namene«. Če gre za pripadajočo ali drugo opremo, se višina upravičenih stroškov določi glede na bruto površino ali prostornino objekta ali zmogljivost opreme.

|  |  |
| --- | --- |
|  | **Del naložbe, ki se nanaša na ureditev objekta / Začetek izvajanja naložbe pred vložitvijo vloge**  |
| **Uredba:** 14. in 25. točka prvega odstavka 100. člena Uredbe.**Za koga velja**: za vse upravičence ki vlagajo vlogo na javni razpis za del naložbe, ki se nanaša na ureditev objekta,ali so začeli z izvajanjem naložbe pred vložitvijo vloge na javni razpis. |

Če upravičenec še ni začel z izvajanjem naložbe pred oddajo vloge na javni razpis, v vlogi na javni razpis označi, da pred oddajo vloge ni začel z izvajanjem naložbe.

Če je upravičenec že začel z izvajanjem naložbe pred oddajo vloge na javni razpis, k vlogi na javni razpis v elektronski obliki priloži:

- popis del in stroškov, ki se nanašajo na celotno naložbo,

- popis del in stroškov, s katerimi se prijavlja na javni razpis.

Upravičenec priloži popis del in stroškov za celotno naložbo, ki mora vsebovati vsaj naslednje podatke:

* vrsta dela in stroška,
* enota mere,
* količina, obseg del,
* razčlenitev dela (strojne-ročne ure, koliko ur za posamezno delo)
* vrednost brez DDV in
* vrednost z DDV.

Upravičenec priloži ločen popis del in stroškov s katerimi se prijavlja na javni razpis in mora vsebovati vsaj naslednje podatke:

* vrsta dela in stroška,
* enota mere,
* količina, obseg del,
* vrednost brez DDV in
* vrednost z DDV.

|  |  |
| --- | --- |
|  | **Izjava o finančni pokritosti** |
| **Uredba:** 11. točka 100. člena ter 101. člen Uredbe.**Za koga velja**: za tiste, ki vlagajo vlogo za naložbo nad 200.000 eurov skupne priznane vrednosti. Pogoj se ne uporablja, če gre za naložbo iz druge alineje prvega odstavka 98.a člena Uredbe.  |

Upravičenec, ki vlaga vlogo za naložbo nad 200.000 eurov skupne priznane vrednosti (je celotna vrednost naložbe brez davka na dodano vrednost), mora k vlogi na javni razpis priložiti skenogram »Izjave o finančni pokritosti« (vzorec spodaj). »Izjavo o finančni pokritosti« podpiše banka ali druga finančna institucija, ki ima dovoljenje Banke Slovenije za opravljanje finančnih storitev, da je upravičenec finančno sposoben izpeljati načrtovane naložbe (ne velja za javne zavode).

Če upravičenec kandidira za pridobitev sredstev samo za del naložbe, mora biti iz priložene izjave banke razvidna zaprtost finančne konstrukcije za upravičene stroške naložbe.

Iz priloženih dokumentov naj bo razviden prikaz finančnih virov za naložbo tako, da je vsota vseh sredstev v izjavi enaka vrednosti naložbe (brez DDV). V primeru neskladnosti podatkov o finančnih virih je potrebno priložiti utemeljitev.

*VZOREC IZJAVE BANKE:*

Številka: \_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O FINANČNI POKRITOSTI**

Banka ali druga finančna institucija, ki ima dovoljenje Banke Slovenije za opravljanje finančnih storitev \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: banka) izjavlja, da je seznanjena z namero investitorja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: upravičenec),

* da se bo prijavil na 16. javni razpis za podukrep 4.1 Podpora za naložbe v kmetijska gospodarstva za leto 2020, objavljen v Uradnem listu RS št. \_\_\_\_\_\_\_\_ z dne \_\_\_\_\_\_\_\_ 2020,
* da gre za upravičenčevo naložbo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: naložba), katere skupna priznana vrednost znaša \_\_\_\_\_\_\_\_\_\_\_\_\_\_\_\_\_\_EUR brez DDV.

V skladu z razpisnimi pogoji, mora upravičenec svoji vlogi na javni razpis predložiti tudi izjavo o finančni pokritosti naložbe, iz katere je razvidno, da so v celoti zagotovljena sredstva za zaprtje finančne konstrukcije v višini skupne priznane vrednosti naložbe.

V zvezi s tem banka

**i z j a v l j a, 1**

* da je upravičenca pripravljena dolgoročno kreditirati, največ do višine \_\_\_\_\_\_\_\_\_\_\_\_\_, pod pogoji, ki veljajo za tovrstne kredite, in v skladu s poslovno politiko banke ter pod pogojem, da se v času obravnave konkretnega zahtevka ne bo finančni položaj upravičenca bistveno poslabšal;
* da je upravičenca pripravljena kratkoročno kreditirati, največ do višine \_\_\_\_\_\_\_\_\_\_\_\_\_, pod pogoji, ki veljajo za tovrstne kredite, in v skladu s poslovno politiko banke ter pod pogojem, da se v času obravnave konkretnega zahtevka ne bo finančni položaj upravičenca bistveno poslabšal;
* da ima upravičenec na dan \_\_\_\_\_\_\_\_\_\_\_\_\_ pri banki sklenjeno pogodbo o depozitu2: \_\_\_\_\_\_\_\_\_\_\_\_\_ z dne\_\_\_\_\_\_\_\_\_\_\_\_\_, na podlagi katere so sredstva v višini \_\_\_\_\_\_\_\_\_\_\_\_\_ EUR pri banki vezana do dne\_\_\_\_\_\_\_\_\_\_\_\_\_, ter da so po navedbah upravičenca ta sredstva namenjena za financiranje projekta;
* da ima upravičenec na poslovnem računu pri banki št. \_\_\_\_\_\_\_\_\_\_\_\_\_ sredstva v višini \_\_\_\_\_\_\_\_\_\_\_\_\_ EUR, katera so po navedbah upravičenca namenjena za financiranje projekta (priloga k tej izjavi je kopija računa 3);
* drugo \_\_\_\_\_\_\_\_\_\_\_\_\_

Podana izjava je bila izdana na zahtevo upravičenca, kateri resničnost in točnost svojih navedb potrjuje s podpisom tega dokumenta. Izjava se lahko uporabi le za namen udeležbe na navedenem razpisu in velja do vključno **4** \_\_\_\_\_\_\_\_\_\_\_\_\_.

 Banka

 (naziv in podpis pooblaščenih oseb)

 žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Izbrati eno ali več možnosti, kar velja v obravnavanem primeru.

2 V primeru, da je depozitov več, se navedejo vsi depoziti. V primeru, da so depoziti v različnih valutah, se to navede in informativno prikaže tudi protivrednost v EUR.

3 Priloži sefotokopija prve strani in tiste strani računa, ki izkazuje finančno stanje ob podpisu izjave.

4 Smiselno je, da ta izjava velja do časovne točke 90 dni od datuma oddaje vloge na javni razpis.

|  |  |
| --- | --- |
|  | **Sklep sveta zavoda (v primeru, ko je upravičenec oziroma član skupine kmetov, ki izvaja kolektivno naložbo, javni zavod)** |
| **Uredba:** 11. točka 100. člena ter prvi in četrti odstavek 101. člena Uredbe.**Za koga velja**: za upravičence oziroma člane skupine kmetov, ki izvajajo kolektivne naložbe, ki so javni zavodi in vlagajo vlogo za naložbo nad 200.000 eurov skupne priznane vrednosti. Pogoj se ne uporablja, če gre za naložbo iz druge alineje prvega odstavka 98.a člena Uredbe (izjema ne velja za kolektivne naložbe).  |

Upravičenec oziroma član skupine kmetov, ki izvaja kolektivno naložbo, ki je javni zavod in vlaga vlogo za naložbo nad 200.000 eurov skupne priznane vrednosti, mora k vlogi na javni razpis priložiti skenogram sklepa sveta zavoda, s katerim je bil potrjen finančni načrt in program dela javnega zavoda za leto 2020, iz katerega mora biti razvidna rezervacija finančnih sredstev za namen izvedbe naložbe, za katero se je javni zavod prijavil na javni razpis.

|  |  |
| --- | --- |
|  | **Poslovni načrt**  |
| **Uredba:** 4., 5., 12., 13., 14. in 15. točka 10. člena Uredbe.**Za koga velja**: za vse upravičence. |

Vsi upravičenci morajo k vlogi na javni razpis priložiti poslovni načrt v elektronski obliki.

Poslovni načrt mora vsebovati sestavine iz poglavja IX priloge 4 Uredbe.

|  |  |
| --- | --- |
|  | **Računovodski izkazi**  |
| **Uredba:** 13., 15., 17. in 18. točka 10. člena Uredbe.**Za koga velja**: za tiste upravičence, ki vodijo knjigovodstvo po dejanskih prihodkih in niso vpisani v PRS. |

Upravičenci, ki ob predložitvi vloge vodijo knjigovodstvo po dejanskih prihodkih in niso vpisani v Poslovni register Slovenije (PRS), vlogi na javni razpis v elektronski obliki priložijo Bilanco stanja na dan 31.12.2019 in Bilanco uspeha za obdobje od 1.1. 2019 do 31.12.2019, potrjene s strani finančne uprave.

|  |  |
| --- | --- |
|  | **Naložba je poseg v okolje**  |
| **Uredba:** Sedmi odstavek 100. člena Uredbe.**Za koga velja**: za tiste upravičence, ki vlagajo vlogo za naložbo, ki je poseg v okolje glede na Prilogo 1 Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20; v nadaljnjem besedilu: Uredba PVO) in za prijavljeno naložbo ni bila potrebna pridobitev novega gradbenega dovoljenja. |

Če je naložba poseg v okolje glede na Prilogo 1 Uredbe PVO, se vlogi na javni razpis priloži enega od spodnjih dokumentov. To ne velja za naložbe v ureditev zahtevnih, manj zahtevnih ali nezahtevnih objektov, kjer je bila presoja glede posega v okolje izvedena že v postopku pridobivanja gradbenega dovoljenja.

Upravičenci morajo k vlogi:

* priložiti skenogram:
	+ okoljevarstvenega soglasja ali
	+ sklepa, da postopek presoje vplivov na okolje ni potreben **ali**
* v aplikacijo za elektronsko oddajo vloge vnesti naslednje podatke:
	+ vrsta dokumenta, ki ga je izdal ARSO,
	+ datum izdaje dokumenta,
	+ št. dokumenta **ali**
* v aplikacijo za elektronsko oddajo vloge označiti, da je bila posredovana zahteva za začetek postopka na ARSO.

|  |  |
| --- | --- |
|  | **Elaborat gradbene fizike**  |
| **Uredba:** prva alineja 2. točke 19. člena Uredbe.**Za koga velja**: za upravičence, ki vlagajo vlogo za naložbe v pridobivanje energije iz obnovljivih virov ter v nakup opreme za posodobitev energetsko učinkovitih ogrevalnih sistemov, nakup energetsko varčnejše opreme ter rekonstrukcijo objektov, ki prispeva k zmanjšanju toplotnih izgub z uporabo materialov z večjo toplotno izolativnostjo.  |

Upravičenci morajo imeti za naložbe v pridobivanje energije iz obnovljivih virov ter v nakup opreme za posodobitev energetsko učinkovitih ogrevalnih sistemov, nakup energetsko varčnejše opreme ter rekonstrukcijo objektov, ki prispeva k zmanjšanju toplotnih izgub z uporabo materialov z večjo toplotno izolativnostjo, elaborat gradbene fizike v elektronski obliki, če gre za naložbo v rekonstrukcijo zahtevnih in manj zahtevnih objektov v skladu s predpisi s področja graditve objektov.

Iz elaborata mora biti razvidna povprečna letna poraba energije za potrebe kmetijskega gospodarstva pred naložbo ter planirana poraba energije za potrebe kmetijskega gospodarstva po naložbi ter vsaj 10 % zmanjšanje porabe energije na ravni objekta, če bo naložba namenjena izboljšanju energetske učinkovitosti objekta.

|  |  |
| --- | --- |
|  | **Energetski pregled**  |
| **Uredba:** druga alineja 2. točke 19. člena Uredbe.**Za koga velja**: za upravičence, ki vlagajo vlogo za naložbe v pridobivanje energije iz obnovljivih virov ter v nakup opreme za posodobitev energetsko učinkovitih ogrevalnih sistemov, nakup energetsko varčnejše opreme ter rekonstrukcijo objektov, ki prispeva k zmanjšanju toplotnih izgub z uporabo materialov z večjo toplotno izolativnostjo. |

Upravičenci morajo imeti za naložbe v pridobivanje energije iz obnovljivih virov ter v nakup opreme za posodobitev energetsko učinkovitih ogrevalnih sistemov, nakup energetsko varčnejše opreme ter rekonstrukcijo objektov, ki prispeva k zmanjšanju toplotnih izgub z uporabo materialov z večjo toplotno izolativnostjo, energetski pregled v elektronski obliki, če gre za naložbo v nakup opreme za namen objekta ali rekonstrukcijo nezahtevnih objektov v skladu s predpisi s področja graditve objektov.

Iz energetskega pregleda, ki mora biti pripravljen v skladu s Pravilnikom o metodologiji za izdelavo in vsebini energetskega pregleda (Uradni list RS, št. 41/16) mora biti razvidna povprečna letna poraba energije za potrebe kmetijskega gospodarstva pred naložbo ter planirana poraba energije za potrebe kmetijskega gospodarstva po naložbi ter vsaj 10 % zmanjšanje porabe energije na ravni objekta, če bo naložba namenjena izboljšanju energetske učinkovitosti objekta.

|  |  |
| --- | --- |
|  | **Obseg dela na kmetiji** |
| **Uredba:** 3. točka 2. člena ter 16. in 20. točka 10. člena Uredbe. **Za koga velja**: za upravičence, ki so fizične osebe, razen samostojnih podjetnikov posameznikov. |

Za dokazovanje obsega dela na kmetiji v skladu s 3. točko 2. člena Uredbe se vlogi na javni razpis priložijo naslednja dokazila:

* za osebo, ki je za polni delovni čas ali za krajši delovni čas zaposlena na kmetiji: skenogram pogodbe o zaposlitvi za določen ali nedoločen čas;
* za člana kmetije, ki je študent ali študentka: skenogram potrdila o vpisu;
* za člana kmetije, ki je dijak ali dijakinja: skenogram potrdila o vpisu.

|  |  |
| --- | --- |
|  | **Obseg dela skupine ali organizacije proizvajalcev** |
| **Uredba:** 22. točka 10. člena Uredbe. **Za koga velja**: za upravičence, ki so skupine ali organizacije proizvajalcev. |

Za dokazovanje obsega dela skupine ali organizacije proizvajalcev v skladu s 3. točko 2. člena Uredbe mora upravičenec k vlogi na javni razpis priložiti skenogram izpolnjene priloge »Obseg dela skupine ali organizacije proizvajalcev«.

|  |  |
| --- | --- |
|  | **Obseg dela članov zadruge** |
| **Uredba:** 22. točka 10. člena Uredbe.**Za koga velja**: za upravičence, ki so zadruge. |

Za dokazovanje obsega dela zadruge v skladu s 3. točko 2. člena Uredbe mora upravičenec k vlogi na javni razpis priložiti:

* skenogram izpolnjene priloge »Obseg dela članov zadruge«.

|  |  |
| --- | --- |
|  | **Seznam članov zadruge** |
| **Uredba:** 1 točka 12. člena Uredbe.**Za koga velja**: za upravičence, ki so zadruge in izvajajo kolektivno naložbo. |

Upravičenec mora k vlogi na javni razpis priložiti:

* skenogram potrjenega seznama vseh članov zadruge za leto 2019 ter seznama članov, ki bodo izvajali kolektivno naložbo.

|  |  |
| --- | --- |
|  | **Obseg dela članov skupine kmetov, ki izvajajo kolektivno naložbo** |
| **Uredba:** 22. točka 10. člena Uredbe.**Za koga velja**: za upravičence, ki so člani skupine kmetov in izvajajo kolektivno naložbo. |

Za dokazovanje obsega dela članov skupine kmetov, ki izvajajo kolektivno naložbo v skladu s 3. točko 2. člena Uredbe mora upravičenec k vlogi na javni razpis priložiti:

* skenogram izpolnjene priloge »Obseg dela članov skupine kmetov, ki izvajajo kolektivno naložbo«.

|  |  |
| --- | --- |
|  | **Odločba o statusu invalidne osebe**  |
| **Uredba:** četrta alineja 1. točke tretjega odstavka 25. člena Uredbe (merila za izbor vlog).**Za koga velja**: za upravičenca ali člana njegove kmetije, ki uveljavlja dodatno število točk iz naslova obsega dela na kmetiji. |

Odločba o statusu invalidne osebe:

* mora biti veljavna;
* mora biti pravnomočno (potrjeno z žigom pravnomočnosti);
* se mora glasiti na upravičenca ali člana njegove kmetije.

Upravičenci morajo k vlogi:

* priložiti skenogram odločbe o statusu invalidne osebe ali
* v aplikacijo za elektronsko oddajo vloge vnesti naslednje podatke o izdani odločbi:
* datum izdaje odločbe o statusu invalidne osebe;
* št. dokumenta;
* organ, ki je izdal dokument;
* datum pravnomočnosti.

|  |  |
| --- | --- |
|  | **Končana izobrazba**  |
| **Uredba:** prva alineja 2. točke tretjega odstavka 25. člena (merila za izbor vlog) ter druga alineja drugega odstavka 6. člena Uredbe.**Za koga velja**: za upravičence, ki so fizične osebe, razen samostojnih podjetnikov posameznikov (merila za izbor vlog) ter tudi za odgovorne osebe upravičencev, ki so s.p. in pravne osebe ter uveljavljajo podporo za naložbe mladih kmetov.  |

V kolikor upravičenec uveljavlja merilo Končana izobrazba mora vlogi na javni razpis priložiti:

* skenogram dokazila o končani izobrazbi ali
* v aplikacijo za elektronsko oddajo vloge vnesti naslednje podatke o končani izobrazbi:
	+ datum izdaje
	+ številka dokumenta
	+ izobraževalna ustanova, ki je dokument izdala.

Če je upravičenec fizična oseba, ki je mladi kmet, se dokazilo nanaša na nosilca kmetijskega gospodarstva na kmetiji, nosilca dejavnosti samostojnega podjetnika posameznika oziroma odgovorno osebo pravne osebe.

|  |  |
| --- | --- |
|  | **Lastništvo vseh nepremičnin upravičenca** |
| **Uredba:** četrti odstavek 6. člena Uredbe.**Za koga velja**: za upravičence, ki so pravne osebe ter uveljavljajo podporo za mlade kmete. |

Za mladega kmeta se šteje tudi pravna oseba, ki je nosilec kmetijskega gospodarstva in izključni lastnik vseh nepremičnin, ki sestavljajo kmetijsko gospodarstvo.

Upravičenec priloži:

* skenogram zemljiškoknjižnega izpisa, ki ni starejši od 30 dni ali
* skenogram potrdila o vložitvi predloga za vpis lastninske pravice v zemljiško knjigo, glede na datum vložitve vloge na javni razpis ali
* v aplikacijo za elektronsko oddajo vloge vnesti naslednje podatke o stanju v zemljiški knjigi za vse nepremičnine, ki so v vaši lasti:
	+ okrajno sodišče,
	+ številka kmetijsko zemljiškega izpisa,
	+ številka katastrske občine,
	+ številka parcele.

|  |  |
| --- | --- |
|  | **Izjava o pridobljenih delovnih izkušnjah iz kmetijske dejavnosti na kmetijskem gospodarstvu** |
| **Uredba:** drugi in četrti odstavek 6. člena Uredbe.**Za koga velja**: za upravičence, ki so mladi kmetje. |

Upravičenec, ki je mladi kmet vlogi, na javni razpis priloži skenogram izpolnjene priloge »Izjava o pridobljenih delovnih izkušnjah iz kmetijske dejavnosti na kmetijskem gospodarstvu«.

|  |  |
| --- | --- |
|  | **Nadzor mladega kmeta nad pravno osebo** |
| **Uredba:** peti odstavek 6. člena Uredbe.**Za koga velja**: za upravičenca, ki je pravna oseba. |

Mladi kmet izpolnjuje pogoj nadzora nad pravno osebo, če je v obdobju petih let pred vložitvijo vloge na javni razpis prvič postal član poslovodstva in ima v tem obdobju vsaj 50 odstotkov glasovalnih pravic v tej pravni osebi.

Upravičenec priloži:

* skenogram statut pravne osebe ali
* skenogram družbene pogodbe ali
* skenogram drugega ustanovitvenega akta.

|  |  |
| --- | --- |
|  | **Pogodba o sodelovanju pri izvedbi kolektivne naložbe, ki jo bo izvajala skupina kmetov** |
| **Uredba:** osmi odstavek 6. člena Uredbe.**Za koga velja**: za upravičence, ki so člani skupine kmetov in izvajajo kolektivno naložbo. |

Upravičenci, ki so člani skupine kmetov iz 3. točke sedmega odstavka 6. člena Uredbe in izvajajo kolektivno naložbo, vlogi na javni razpis priložijo skenogram pogodbe o sodelovanju pri izvedbi kolektivne naložbe, ki jo bo izvajala skupina kmetov. Pogodba mora vsebovati obvezne elemente iz priloge 8 Uredbe.

|  |  |
| --- | --- |
|  | **Certifikat ali odločba za proizvode iz shem kakovosti oziroma odločba o oceni vina** |
| **Uredba:** prva alineja 4. točke tretjega odstavka 25. člena Uredbe in prva alineja 4. točke četrtega odstavka 25. člena Uredbe (merila za izbor vlog).**Za koga velja**: za kmetijsko gospodarstvo upravičenca. |

Če upravičenec uveljavlja višjo stopnjo podpore za naložbe v pridelavo ekoloških proizvodov ali uveljavlja merilo vključenost v sheme kakovosti, mora vlogi na javni razpis priložiti:

* skenogram certifikata ali odločbe za proizvode iz shem kakovosti oziroma odločbo o oceni vina ali
* v aplikacijo za elektronsko oddajo vloge vnesti naslednje podatke o certifikatu ali odločbi za proizvode iz shem kakovosti oziroma odločbo o oceni vina:
* datum izdaje dokumenta,
* št. dokumenta,
* vrsta certifikata ali odločbe,
* izdajatelj.

|  |  |
| --- | --- |
|  | **Potrdilo o članstvu v zadrugi**  |
| **Uredba:** 5. točka tretjega odstavka in 5. točka četrtega odstavka 25. člena Uredbe (merila za izbor vlog).**Za koga velja**: za vse upravičence. |

Vlogi se lahko priloži:

- skenogram potrdila o članstvu v zadrugi v letu 2019 ali

- skenogram potrjenega seznama članov zadruge za leto 2019.

|  |  |
| --- | --- |
|  | **Potrdilo o članstvu v branžni ali medbranžni organizaciji ali zadružni zvezi**  |
| **Uredba:** 5. točka tretjega odstavka 25. člena Uredbe in 5. točka četrtega odstavka 25. člena Uredbe (merila za izbor vlog).**Za koga velja**: za vse upravičence. |

Vlogi se priloži:

- skenogram potrdila o članstvu v branžni ali medbranžni organizaciji ali zadružni zvezi v letu 2019 ali

- skenogram potrjenega seznama članov v branžni ali medbranžni organizaciji ali zadružni zvezi zadruge za leto 2019 ali

- skenogram potrdila o članstvu v drugih organizacijah proizvodnega in poslovnega sodelovanja za leto 2019 ali

- skenogram potrjenega seznama članov v drugih organizacijah proizvodnega ali poslovnega sodelovanja za leto 2019 ali

- skenogram pogodbe o poslovnem sodelovanju za leto 2019.

|  |  |
| --- | --- |
|  | **Trženje ekoloških proizvodov** |
| **Uredba:** tretja alineja 4. točke tretjega odstavka 25. člena Uredbe in tretja alineja 4. točke četrtega odstavka 25. člena Uredbe (merila za izbor vlog).**Za koga velja**: za upravičenca, ki uveljavlja dodatne točke iz naslova trženja ekoloških proizvodov. |

Vlogi na javni razpis se priloži skenogram pogodbe o dobavi oz. odkupu ekoloških proizvodov s strani kmetijskih zadrug, predelovalcev ali trgovcev na debelo za leto 2019.

|  |  |
| --- | --- |
|  | **Inovativnost in razvoj podjetij** |
| **Uredba:** prva alineja 2. točke četrtega odstavka 25. člena Uredbe (merila za izbor vlog).**Za koga velja**: za vse upravičence, ki so pravne osebe in uveljavljajo dodatne točke iz naslova inovativnosti in razvoja podjetij. |

Vlogi na javni razpis se priloži skenogram pogodbe z raziskovalno skupino za vsaj 1.800 ur raziskovalnega dela.

|  |  |  |
| --- | --- | --- |
|  |  | **Izračun povprečne letne obtežbe kmetijskih zemljišč** |
|  | **Uredba:** 6. točka tretjega odstavka in 6. točka četrtega odstavka 25. člena Uredbe (merila za izbor vlog).**Za koga velja**: za vse upravičence, ki v okviru meril za izbor vlog uveljavljajo dodatne točke iz naslova povprečne letne obtežbe kmetijskih zemljišč. |

Če upravičenec uveljavlja dodatne točke iz naslova povprečne letne obtežbe kmetijskih zemljišč v okviru meril za izbor vlog, se povprečna obtežba izračuna v elektronski aplikaciji, upoštevajoč podatke iz oddane zbirne vloge za leto 2019.

|  |  |
| --- | --- |
|  | **Izračun deleža lastne krme** |
| **Uredba:** 6. točka tretjega odstavka in 6. točka četrtega odstavka 25. člena Uredbe (merila za izbor vlog).**Za koga velja**: za vse upravičence, ki v okviru meril za izbor vlog uveljavljajo dodatne točke iz naslova deleža lastne krme. |

Če upravičenec uveljavlja dodatne točke iz naslova višjega deleža lastne krme v okviru meril za izbor vlog, se delež lastne krme izračuna v elektronski aplikaciji, upoštevajoč podatke iz oddane zbirne vloge za leto 2019.

|  |  |
| --- | --- |
|  | **Potrdilo o veljavnih patentih oziroma njihovi uporabi** |
| **Uredba:** 6. točka tretjega odstavka in 6. točka četrtega odstavka 25. člena Uredbe (merila za izbor vlog).**Za koga velja**: za vse upravičence, ki v okviru meril za izbor vlog uveljavljajo dodatne točke iz naslova inovacij. |

Če upravičenec uveljavlja dodatne točke iz naslova inovacij v okviru meril za izbor vlog, vlogi na javni razpis priloži skenogram dokazila »Potrdilo o veljavnih patentih oziroma njihovi uporabi«. Iz tega potrdila mora biti razvidno:

- da ima naprava, ki je predmet podpore patent, oziroma

- da je upravičenec lastnik veljavnega patenta.

|  |  |
| --- | --- |
|  | **Predračun s popisom del po fazah gradnje različnih vrst objektov glede na zahtevnost in nakup pripadajoče opreme** |
| **Uredba:** tretji odstavek 95. člena Uredbe.**Za koga velja**: za vse upravičence. |

Vlogi se priloži predračun s popisom del po fazah gradnje različnih vrst objektov glede na zahtevnost in nakup pripadajoče opreme.

Predračun mora biti potrjen s strani ponudnika oz. izvajalca in pripravljen tako, da ga je mogoče nedvoumno uvrstiti v objavljen seznam upravičenih stroškov

Kadar upravičenec uveljavlja prispevek v naravi pri montaži opreme, mora biti iz predračuna ponudnika opreme razvidno, da ne vključuje stroškov montaže te opreme.

Na predračunu ali dokumentaciji, ki je del predračuna in kasneje računa, mora biti predmet naložbe opisan tako, da ga je mogoče nedvoumno uvrstiti v objavljen seznam upravičenih stroškov iz Priloge 2 razpisne dokumentacije.

Pri nakupu strojne opreme je potrebno navesti vrsto stroja, nazivno moč, delovno širino, zmogljivost, proizvajalca, točen tip stroja, ipd.

V kolikor namerava upravičenec izvestinavedene naložbe v lastni režiji,mora predložiti izjavo v kateri navede planirani obseg prispevka v lastni režiji v skupni finančni vrednosti ter po planiranem številu ur ročnega in strojnega dela.

|  |  |
| --- | --- |
|  | **Račun ali predračun za splošne stroške** |
| **Uredba:** tretji odstavek 95. člena in 98. člen Uredbe.**Za koga velja**: za vse upravičence, ki uveljavljajo splošne stroške. |

Upravičenec lahko v vlogi na javni razpis uveljavlja tudi splošne stroške, ki so neposredno povezani s pripravo in izvedbo naložbe. K vlogi na javni razpis lahko priloži skenograme plačanih računov z dokazili o njihovem plačilu ali predračune zanje, če ti stroški še niso nastali ob oddaji vloge na javni razpis. Računi se morajo glasiti na upravičenca.

|  |  |
| --- | --- |
|  | **Izjava o nepovezanosti članov skupine kmetov, ki izvajajo kolektivno naložbo** |
| **Uredba:** trinajsti odstavek 6. člena Uredbe.**Za koga velja**: za vse upravičence, ki so člani skupine kmetov in izvajajo kolektivno naložbo.  |

Vsi upravičenci, ki so člani skupine kmetov in izvajajo kolektivno naložbo, morajo k vlogi na javni razpis priložiti skenogram priloge »Izjava o nepovezanosti članov skupine kmetov, ki izvajajo kolektivno naložbo«.

|  |  |
| --- | --- |
|  | **Izjava upravičenca o vključitvi naložbe v uporabo** |
| **Uredba**: 19. točka prvega odstavka 100. člena Uredbe.**Za koga velja**: za upravičence, ki so zaključili naložbo iz druge alineje prvega odstavka 98.a člena Uredbe (ne velja za kolektivne naložbe). |

V aplikaciji za elektronsko oddajo vloge se izpolni spodnja izjava upravičenca o vključitvi naložbe v uporabo.

**Izjava upravičenca o vključitvi naložbe v uporabo**

|  |  |
| --- | --- |
| Upravičenec (ime in priimek, naziv): |  |
| Naslov, sedež: |  |

IZJAVLJAM

da je podprta naložba v (ustrezno označite):

|  |  |
| --- | --- |
| a) ureditev enostavnih in nezahtevnih objektov oziroma nakup in namestitev oziroma vgradnjo pripadajoče opreme, | [ ]  |
| b) nakup kmetijske mehanizacije in strojne opreme | [ ]  |

na dan vložitve vloge na javni razpis vključena v uporabo.

|  |  |
| --- | --- |
|  | **Projektna dokumentacija izvedenih del (PID)** |
| **Uredba**: 19. točka prvega odstavka 100. člena Uredbe.**Za koga velja**: za upravičence, ki kandidirajo za podporo za naložbe v ureditev zahtevnih ali manj zahtevnih objektov oziroma za naložbo v nakup opreme za obstoječi objekt, in so zaključili naložbo iz druge alineje prvega odstavka 98.a člena Uredbe (ne velja za kolektivne naložbe). |

Če gre za naložbo v ureditev zahtevnih in manj zahtevnih objektov oziroma za naložbo v nakup opreme za obstoječi objekt, mora upravičenec vlogi na javni razpis v elektronski obliki priložiti PID.